
DISSERTATIO  MEDICA 


INAUGURALIS 

DE 

ICTERO. 


Gulielmo  Kerr,  Auctore. 


Si  licet  naturae  opera  cum  artis  comparare,  ma¬ 
nifeste  videbitur  varia  organa  corporis  animalis, 
non  secus  atque  plures  partes  instrumenti  admo¬ 
dum  multiplicis,  ita  inter  se  conjungi  mutuoque 
affici,  ut  ne  minimum  quidem  male  se  habere 
possit,  quin  caetera  omnia  plus  minusve,  prout 
hoc  magis  vel  minus  ad  rem  pertinet,  corrum¬ 
pantur.  Quinetiam  corpus  animale  non  modo 
rebus  externis,  tanquam  instrumentum,  patet, 
sed  etiam  pluribus  cupiditatibus  affectibusque  va- 

riis,  qui  illud  quam  hoc  longe  magis  obnoxium 
injuriis  reddunt ;  quodque  pejus  est  idem  longe 
difficilius  reficitur.  Neque  enim,  si  quo  vitio 
corpus  laborat,  id  protinus  (veluti  in  instrumento 
accidit)  deprehendere,  quibusque  manibus  corpus 
factum  est,  iisdem  vitia  ejus  resarcire  licet.  Cre¬ 
denda  omnia  incerta  medicinas  sunt :  quanto  ve¬ 
ro  haec  natura  ipsa  incertior  est,  tanto  majorem 
curam  atque  studium  adhibere  debemus,  ut  quam 
maxime  certam  salubremque  utique  reddamus. 

Quoniam  autem  nullius  partis  vitia  citius  aut 
certius  caeteras  omnes  corrumpunt  quam  jecinoris, 
nullaque  alia  pluribus  magisve  pestiferis  malis 
patet,  unum  ex  his ,  Icterum  scilicet,  tanquam 
dissertationis  meae  argumentum  selegi ;  non  ideo 
quidem  quia  putarem  me  posse  aliquid  novi  de 
hoc  morbo  proferre,  sed  quia  vellem  eo  curam 
meam,  studiumque  conferre,  ubi  male  collata  vi¬ 
deri  non  possent,  malumque  tam  frequens,  tam- 
que  periculosum  ab  omni  parte,  ut  potui  perscru¬ 
tari. 

DE  ICTERI  NATURA. 


Illud  verbum  Icterus  significat  morbum  quem 
Hippocrates,  ARET^usque  et  Galenus,  sub 
titulo  iftrsgx  descripserunt,  quemque  Cullen  li¬ 
bro  suo  in  sequentibus  verbis  definivit :  “  Flavedo 
cutis  et  oculorum :  faeces  albidae ;  urina  obscure 
rubra,  immisso  colore  luteo  tingens.”  Hujus  au¬ 
ctem  morbi  quinque  species  posuit,  Icterum  cal¬ 
culosum  scilicet,  spasmodicum,  gravidarum,  in- 
fantum,  atque  hepaticum.  Hujus  igitur  disser¬ 
tationis  consilium  est,  has  gener atim  prosequi ; 
ita  tamen  ut  varios  morbos  quos  Icterus  comitari 
solet,  non  comprehendam. 

Hic  morbus  a  Graecis  primum  itcregog  vocatus 
est,  ideo  quia  color  cutis  idem  est  atque  alarum 
avis,  quae  idem  nomen  habuit #  :  vel  fortasse  ab 
quo  nomine  Mustelam  sylvestram  significa¬ 
bant,  cujus  oculi  lutei  sunt  f ,  A  Celso  autem, 

*  Avis  Icterus  vocatur  a  colore,  quae  si  spectetur, 
sanari  id  malum  tradunt,  et  avem  mori. — Plin.  lib.  xxx, 
cap.  xi. 

^Etius,  lib.  x.  cap.  xvii. 

caeterisque  scriptoribus  Latinis,  idem  malum  Mor¬ 
bus  Regius,  Morbusque  Arquatus,  vocatur :  un¬ 
de  tamen  haec  verba  sint,  subobscurum  est.  In¬ 
terdum  Aurigo  vocatus  est  morbus,  a  flavo  colore 
cutis. 


DE  CAUSIS  ICTERI. 


Quoniam  Icterus  ab  aliis  morbis  longe  saepius 
excitatur,  causae  ejus  frequentius  quaerendae  sunt 
ex  iis  quae  hos  morbos  movent.  Quicquid  vero 
de  propriis  ejus  causis  dici  potest,  dicam ;  hasque 
de  more,  in  Praedispon entes  atque  Excitantes  di¬ 
vidam. 

Prima  aetate  Icterus  admodum  saepe  accidit, 
propriumque  locum  sub  nomine  Infantilis  Icteri 
a  nosologis  datur.  Causa  ejus  plerumque  existi¬ 
matur  esse  retentum  meconium  ;  licet  putare  ve¬ 
ro  majorem  actionem,  pro  rata  parte  in  jecinore 
foetus,  quam  in  adulti  hominis,  eidem  non  parum 
conferre.  In  adulta  aetate,  Icterus  rarior  est  ; 
postea  vero  magis  frequens,  eoque  frequentior  quo 
aetas  provectior  est. 

Quod  ad  sexum  pertinet,  foeminse  saepius  Icte¬ 
ro  affici  quam  viri  dicuntur.  Hanc  sententiam 
Powel  et  Sanders  sequi  solent.  Heberden, 
autem  contra,  ex  centum  laborantibus,  quadra¬ 
ginta  et  octo  solummodo  foeminas  fuisse  dicit  *. 
Morgagni  f,  quoque  haec  habet,  44  Scripsit  olim 
Caholus  Stephanus,  potissimum  in  mulieri¬ 
bus  provectioribus,  a  se  conspectum  :  hoc  autem 
saeculo  Fredericus  Hofe manus  rarius  in  ho¬ 
minibus  florentis  aetatis,  frequentius  vero  in  seni¬ 
bus,  itemque  in  fceminis  crebrius  quam  in  viris 
reperiri.  Multo  igitur  verius  est  Hoffmani 
pronunciatum  primum  quam  ultimum.”  Utcun¬ 
que  vero  hoc  sit,  graviditas  certe  una  causa  est 
cur  mulieres  saepius  quam  viri  vexentur. 

Cum  autem  vitia  jocinoris  longe  frequentiora 
in  locis  aestuosis  sunt,  plusque  bilis  ibi  secernitur, 
ita  Icterus  in  his  locis  vulgatissimus  est.  Sau- 
yages,  quidem  unam  speciem  Auriginem  Indi¬ 
cam  posuit ;  atque  haec  adjicit,  44  In  Mascarina 
insula,  incolae  procera  et  decenti  statura  gaudent, 
sed  omnes  colore  luteo,  vel  aurigine  habituali  af- 


*  London  Medical  Transactions,  vol.  ii.  p.  134. 
■f  Epist.  Anat.  Med.  cap.  xxxvii,  art.  15. 

ficiuntur,  et  quovis  morbo  perierunt,  semper  vi¬ 
tiosus  reperitur  hepatis  status  Hoc  vero  u- 
trum  ex  regione  an  ex  intemperantia,  pendeat 
dubitat.  Haec  magis  ad  speciem  hepaticam  per¬ 
tinet  :  species  calculosa  autem,  longe  rarius  in  lo¬ 
cis  calidis  quam  frigidioribus  accidit.  Tempera¬ 
mentum  quoque  melancholicum  Ictero  obnoxium 
reddere  putatur ;  verum  hoc  parum  certum  est. 

Causarum  autem  quae  Icterum  calculosum  mo¬ 
vent,  vita  desidiosa  manifeste  in  numero  est. 
Hoc  fortasse  accidere  potest,  ex  longa  quiete,  un 
de  tenuiores  partes  bilis  resorbentur ;  atque  ita 
Icterus  non  raro  homines  literis  deditos  afficit. 
Novi  plura  exempla,  quae  huc  referri,  ut  mihi  vi¬ 
detur,  solum  potuerunt  :  quin  etiam  existimatur 
inclinatam  posituram  corporis  per  se  Icterum  mo¬ 
veri  posse.  Halleii  f,  calculos  biliosos  saepe 
reperit  in  iis  qui  diu  carceribus  retenti  fuerant. 
Demum  ex  Glisson  colligimus,  (id  quod  quo¬ 
tidiana  experientia  comprobat,)  boves  qui  diu  bo- 


*  Sauvage’s  Nosol.  Method.  edit.  8vo.  tom.  iii. 

*f* *  Experiment.  Anat.  de  Sang.  Mot.  cap.  vi. 
f  Anat.  Hepat.  c.  vii. 

vilibus  retenti  sunt,  calculos  biliosos  saepe  habere. 
Superest  ut  dicam,  induratam  illam  conditionem 
jecoris,  unde  tam  saepe  Icterus  proficiscitur,  fre¬ 
quentius  ex  potionibus  meracioribus  excitari,  at¬ 
que  ideo  homines,  qui  iis  nimis  utuntur,  Ictero 
manifeste  opportuniores  sunt. 

Venio  nunc  ad  causas  quae  Icterum  protinus 
movent,  quaeque  sub  quatuor  capitibus  compre¬ 
hendi  possunt.  Primum  eas  continet,  quae  cur¬ 
sum  bilis  mechanice  (ut  dicitur)  impediunt ;  alte¬ 
rum  spasmum  includit ;  tertium,  reliquas  corrup¬ 
tas  conditiones  ductuum  ;  quartum,  tumores  qui 
extra  ductus  sunt.  De  his  singulis  nunc  pauca 
dicam. 

Calculi  biliosi,  qui  fluxum  bilis  saepissime  im¬ 
pediunt  Icterumque  movent,  frequenter  in  vesica 
fellis  reperiuntur,  iique  satis  magni,  neque  ullum 
incommodum  faciunt.  Hujus  rei,  Morg  agni  * 
quaedam  notabilia  exempla  annotavit  ;  unius 
mulieris,  cujus  in  vesicula  fellis  post  mortem,  de¬ 
cem,  alteriusque  non  pauciores  quam  trecenti  et 
triginta,  calculi  biliosi  reperti  sunt ;  neutra  vero 


*  Lib.  iii.  Epist.  xxxvii,  Art.  28,  27. 

ex  his  ullum  incommodum  per  vitam  senti  erat. 
Ad  hasc  Heberden  *  exemplum  cujusdam  viri 
illustris  in  medium  protulit,  qui  etsi  per  vitam 
nulla  indicia  Icteri  prodiderat,  tamen  calculus  bi¬ 
liosus,  pondere  duarum  drachmarum  in  corpore 
repertus  est :  neque  desunt  plura  similia  exem¬ 
pla,  quae  prodiderunt  ii  qui  in  sectionibus  corpo¬ 
rum  multum  versati  sunt.  Secundum  Powel, 
calculi  biliosi  tum  demum  ullum  incommodum 
movent,  cum  in  tenuiores  ductus  dilabuntur :  et¬ 
si  interdum  Icterum  movere  alio  modo  possunt. 
Calculorum  numerus  plurimum  variat  ;  modo 
unus,  modo  mille  f ,  plusquam  tria  millia  etiam  in 
eadem  vesicula  inventa  sunt  f.  Magnitudo  quo¬ 
que  pariter  distat,  etsi  raro  annotantur  donec  pisi 
magnitudinem  adaequaverint  ;  quo  vero  plures, 
eo  fere  minores  sunt.  Baillie  magnitudinis 
ovi  gallinacei  unum  cognovit ;  et  S  ^mmering  in 
libello  de  calculis  biliosis,  dicit,  Richter  calcu¬ 
lum  reperisse  ad  tres  uncias  cum  semisse  ;  Hal- 
lTr,  usque  ad  quatuor  uncias.  Quod  ad  for- 


*  London  Med.  Trans,  vol.  ii.  p.  184. 

■j*  Baillie^  Morbid  Anatomy,  p.  S57. 
j  Morgagni,  Lib.  iii.  Epist.  xxxvii.  Art.  19. 

mam  pertinet,  haec,  ubi  singularis  est  calculus, 
plerumque  ovata  est ;  ubi  plures,  irregularis  ; 
quod  pendet  fortasse,  in  priore  exemplo,  ex  ip¬ 
sius  vesiculae  forma ;  in  posteriore,  ex  pressura  in¬ 
ter  se  calculorum,  siquidem  interdum,  modo  os¬ 
sium  carpi  inter  se  quodammodo  respondent.  De 
calculorum  principiis  ehemicis,  quoniam  horum 
cognitio  ad  morbi  ipsius  animadversionem  parum 
pertinere  videtur,  neque  solitos  fines  hujusmodi 
dissertationis  transire  volo,  nihil  hic  dicam.  Cum 
Icterus  ex  calculis  plerumque  feliciter  termine¬ 
tur,  ita  difficile  est  dictu  in  quo  ductu  calculus 
adhaeserit ;  etsi  non  dubium  est  morbum  proti¬ 
nus  proficisci  ex  impedito  cursu  bilis  per  ductum 
communem  choledocum.  Hujus  dilatatio  qui¬ 
dem,  non  secus  atque  ductus  hepatici  ductusque 
cystici,  interdum  ingens  est ;  utrum  vero  morbus 
oriri  possit  ex  ductu  cystico  solum  intercluso,  du¬ 
bium  est,  (non  quod  non  levis  brevisque  affectio 
potest  moveri  ex  bile  quae  jam  in  vesicula  fuit) ; 
idque  dico  quia  vesicam  arbitror  nihil  aliud  esse 
nisi  receptaculum  bilis  a  jocinore  secretae.  Ex¬ 
perimentum  autem  a  Monro *  *  factum,  hic  quo- 

— - -  ■  " - -  i  ■  —  ■  -  . 

*  Vide  lib.  “  On  the  Structure  and  Physiology  of 
Fishes.11 — Edin.  1785. 

que  breviter  memorare  possum.  Ligaturam  in¬ 
jecit  ductui  cystico  porci  viventis,  in  quo,  neque 
Icterus  excitatus  est,  neque  magnitudo  vesiculas 
fellis  ullo  modo  adaucta  ;  etsi  paulo  postquam 
ductus  hepaticus  pariter  ligatus  est,  Icterus  or¬ 
sus  est,  ductusque  ipse,  admodum  ampliatus. 
Portal,  simile  experimentum  fecit *  *.  Powel, 
autem  commode  dixit,  calculum  in  ductu  cystico, 
posse  per  pressuram  in  ductum  hepaticum  Icte¬ 
rum  movere  j\  Praeter  calculos  si  aliqua  pars  hi¬ 
lis  admodum  inspissata  sit,  cursum  reliquae,  me¬ 
chanice  impedire  potest :  idem  faciunt  vermes 
aut  hydatides  in  ductibus  vel  fellis  vesicula,  aut 
in  infantibus  meconium  retentum  ;  sed  de  his 
singulis  non  opus  est  curiose  dicere.  Alia  au¬ 
tem  causa  ejusdem  generis  impedimenti,  quaeque 
parum  adhuc  considerata  est,  etsi  fortasse  non  ra¬ 
ro  occurrit,  est  ubi  nova  quasi  membrana  in  in¬ 
testinis  nascitur,  ei  similis  quae  in  cynanche  tra¬ 
cheali  formatur  In  quatuor  foeminis  adultis, 
quarum  signa  talia  fuerunt  ut  putarentur  calcu- 


*  Memoires  de  TAcademie,  1777. 

*f*  Gulstonian  Lecture,  1799,  p.  67. 
j  London  Medical  Transactions,  vol.  vi.  p.  106. 

los  biliosos  habere,  stercora  nulla  indicia  horum 
corporum  praebuerunt ;  sed  magnae  portiones  hu¬ 
jusmodi  membranae  repertae  sunt:  quinetiam  in 
uno  exemplo,  eadem  reddita  est  forma  tuborum, 
interdum  sesquipedem  longorum,  tantaque  co¬ 
pia  ut  omnia  intestina  obducere  potuisset.  Hae 
foeminae  nulla  indicia  inflammationis,  neque  per 
pulsum,  neque  per  cutem,  ostenderant,  neque  (ut 
inquit  eruditus  ille  atque  curiosus  horum  exem¬ 
plorum  narrator)  per  ipsum  exitum  ;  siquidem, 
si  revera  inflammatio  fuisset,  vix  putari  potest 
fore  ut,  sub  curatione  quae  adhibita  est,  tam  feli¬ 
citer  finirentur. 

Altera  causa  impediti  cursus  bilis,  spasmus  est ; 
qui  utrum  per  se  Icterum  movere  possit,  quaestio 
est.  Tunicae  horum  canalium  fibris  musculosis 
instrui  interdum  manifeste  videntur ;  et  quan- 
quam  admotis  stimulis  non  ita  irritantur,  ut  so¬ 
lent  partes  musculosae,  tamen  hujusmodi  experi¬ 
menta  multum  incerti  semper  habent.  In  viva 
bestia  sensibilitas  aliarum  partium,  sub  tali  expe¬ 
rimento,  tantopere  excitari  debet,  ut  hanc  bene 
hebetem  relinquat.  Praeterea,  in  bestiolis  exi¬ 
guis,  non  protinus  affirmandum  est,  nullas  fibras 
musculosas  esse,  quia  earum  nulla  testimonia  ocu- 

lis"  offerre  possumus.  Illud  quoque  objici  solet 
libris  musculosis  in  his  canalibus,  quod  partes, 
talibus  instructi,  capacitatem  suam  aptare  rebus 
contentis  solent ;  idque  comprobare  quidem  vo¬ 
lunt  ex  arteriis,  quae,  si  quid  comprobant,  contra¬ 
riam  sententiam  manifeste  comprobant,  ut  quae 
ex  insolita  distentione  perpetuam  dilatationem 
saepissime  patiantur.  Neque  quidem,  nisi  hi  ca¬ 
nales  musculosi  sint,  facile  est  dictu,  quo  pacto 
calculus  in  ductum  cysticum  propellatur,  cujus 
interdum  spatium  multo  minus  est  quam  mi¬ 
nor  pars  calculi.  Quod  si  putamus  id  effici  per 
diaphragma  et  musculos  abdominales,  verisimilli- 
mum  esse  videtur  fore,  ut  calculus  eo  propellatur 
ubi  minima  repugnantia  est,  et  ideo  in  vesiculam 
iterum  dilabatur,  id  quod  rarissime  accidit.  Non 
dubium  est  quidem  supradictos  musculos  pluri¬ 
mum  conferre  ad  calculos  biliosos  expellendos  :  il¬ 
lud  solum  dico,  canales  ipsos  via  propria  frui  pro¬ 
pellendi  quod  continent,  via  qua  transmitti  debet, 
quaeque,  ut  dicitur,  est  quasi,  a  reasoning  power 
which  seems  to  regulate  the  actions  of  those  parts 
of  the  body  not  under  the  influence  of  the  will 


*  Gulstonian  Lecture,  Lond.  1799. 

Spasmum  autem  posse  duodenum  occupare,  ubi 
ductus  communis  id  intrat,  consentiunt  omnes  ; 
atque  fortasse  medicamenta  antispasmodica,  quae 
Icterum  sustulerunt,  interdum  perperam  putata 
sunt  in  hunc  agere,  potius  quam  in  spasmum  ip¬ 
sorum  ductuum.  Ductus  autem  interdum  us¬ 
que  adeo  coarctati  reperti  sunt,  ut  ne  specillum 
quidem  transmitterent;  id  quod  ex  irritatione 
calculorum  fortasse  ortum  est.  Non  tamen  ne¬ 
gandum  est,  spasmum  fibrarum  musculosarum 
duodeni,  ibi  ubi  ductus  communis  intrat,  vulga¬ 
riorem  esse ;  isque  ex  rebus  irritantibus,  venenis, 

.  5 

vermibus,  meconio  retento,  iisque  similibus,  mo¬ 
veri  potest ;  neque  raro  quosdam  morbos  spasmo¬ 
dicos,  colicam  scilicet,  hysteriamve,  aut  epilep¬ 
siam,  non  secus  atque  quasdam  affectiones  ani¬ 
mi,  comitari  solent 

Praater  calculos  autem  et  spasmum,  aliis  mo¬ 
dis  ita  afficiuntur  ductus  ut  Icterus  moveatur. 
Non  raro  ipsi  calculi,  ex  magnitudine  figuraque, 
inflammationem  atque  suppurationem  movent  ; 
unde  bilis  ex  vesiculis  assidue  destillat,  Icterus¬ 
que  immedicabilis  fit.  Ex  inflammatione  quoque 
alterum  latus  ductus  interdum  altero  adhaasit, 
iterque  interclusum  est,  id  quod  ex  duodeni  in- 

flammatione  quoque  accidere  potest  *.  Inter¬ 
dum  externi  tumores,  comprimentes  ductus,  in¬ 
flammationem  movere  possunt ;  quinetiam,  in  in¬ 
fantibus,  ductus  ipsi  impervii  Icterum  interdum 
movent.  Ex  inflammatione,  parietes  harum  par¬ 
tium  non  raro  longe  crassiores,  vel  etiam  scirrho¬ 
si  fiunt ;  id  quod,  veluti  similia  vitia  ventriculi 
duodenique,  saepissime  ex  nimio  usu  potionum 
meraciorum  proficiscitur.  Idem  morbus  inter¬ 
dum  ex  conversione  in  os  ipsorum  ductuum  ali¬ 
quando  excitatur;  verum  id  rarius.  Quinetiam 
fellis  vesicula  aut  ductus  ita  dilatari  possunt,  ut 
se  contrahere  ad  bilem  expellendum  nequeant. 

Superest,  ut  de  tumoribus  externis  dicam,  qui, 
post  calculos  bilemque  inspissatam,  frequentissi- 
mae  causae  Icteri  sunt,  morbumque  movent,  qui, 
ex  natura  comitantium  malorum  depelli  nullo 
modo  potest.  Ex  his  praecipui  sunt  tumor  ex 
inflammatione  abscessuque  jecinoris,  hydatides, 
tubercula,  sanguisque  congestus  in  vasis  jecino¬ 
ris  :  neque  difficile  erit  dictu,  quemadmodum  fe¬ 
bris  intermittens,  ex  ulla  de  his  causis  morbum 
efficere  possit.  Memorandum  quoque  est  majo- 


*  Baillie^  Morbid  Anatomy,  p.  256. 

rem  copiam  sanguinis  in  jecinore  per  infantiam, 
posse,  per  compressionem,  Icterum  movere  ;  eo- 
demque  modo  uterus  gravidus,  glandulas  in  cap¬ 
sula  Glissonii,  ex  struma  aliisve  causis  am¬ 
pliatae,  pancreatis  scirrlius,  ventriculus  aut  intes¬ 
tina  vehementer  distenta,  atque  ascites,  agere 
possunt, 

Cum  dixerim  praecipuas  causas  unde  fere  Icte¬ 
rus  proficiscitur,  restat  ut  dicam,  alias  quoque 
subesse  ;  ut  si,  quando  bilis  intestinis  commode 
tradita  fuerit,  cursus  ejus  per  ea,  aut  hernia 
aliisve  morbis,  aut  stercore,  aut  post  injurias  ca¬ 
pitis  quae  torporem  moverint,  impeditus  fuerit. 
Itidem,  si  nimium  bilis  secernitur,  ut  fere  in  cali¬ 
dis  regionibus  accidit,  semper  intestina  occupat, 
Icterum  que  majore  minoreve  modo  excitare  po¬ 
test  ;  idem  que  interdum  accidit  ex  validis  vomi¬ 
toriis  aut  purgantibus  remediis,  quae  insolitam 
secretionem  bilis  eliciunt.  Sandeus  judice, 
iram  aliquando  idem  efficere  ;  revera  tamen  ma- 
lum  nostrum  ex  ista  animi  affectione  rarissime, 
oriri  cognitum  est. 

Quod  pertinet  ad  causam  proximam  Icteri,  con¬ 
tentus  ero  primum  antiquorum  sententiam  brevi¬ 
ter  proferre,  deinde  duas  praecipuas,  quas  phy  sio- 

logi  recentiores  amplexi  sunt.  Igitur,  antiqui 
cum  putarent  officium  jecinoris  solum  esse  bilem 
quas  jam  in  sanguine  fuit,  separare,  existimabant 
Icterum  oriri  ex  hac  functione  quodammodo  im¬ 
pedita,  bileque  ideo  in  sanguine  retenta.  Haec 
opinio  diu  praevaluit,  eamque  Morgagnus  ipse 
et  Boerhaave  sequebantur ;  nunc  vero  ut  credo, 
penitus  obsolevit,  aliaeque  magis  verisimiles  sup¬ 
positae  sunt.  Liberum  autem  commercium,  quod 
ab  Haller,  repertum  est  subesse  inter  ramos 
venae  portae  ductuumque  hepaticorum,  effecit  ut 
crederet,  siquando  bilis  impedita  fuerit,  fore  ut 
regurgitet,  atque  ita  Icterum  concitaret.  Hanc 
sententiam  secuti  sunt  plures  satisque  celebres 
physiologi  ;  multum  vero  abest  ut  comprobata 
sit,  idque  maxime  ubi  ex  ipsis  experimentis  ra¬ 
tioneque  colligimus,  morbum  potissimum  per  re¬ 
sorptionem  fieri.  Novimus  enim,  jecur  vesicu¬ 
lamque  fellis  vasis  resorbentibus  copiose  instrui, 
a  quibus  demum  humores,  vel  etiam  partes  solidae 
auferri  solent :  neque  unquam  de  regurgitatione, 
nisi  in  jecore,  aliquis  loquitur.  Diffusa  igitur  bi¬ 
lis  per  corpus,  causa  proxima  Icteri  est ;  eandem- 
que  in  vasa  sanguifera  per  resorbentia  vehi,  com¬ 
probatum  est,  plurimis  experimentis  in  viva  ani- 

malia  tactis.  Saepe  enim  ductus  hepaticus,  illiga¬ 
tus  est,  corporeque  insecto  resorbentia  humore 
luteo  distenta  reperta  sunt,  cursusque  eorum  ad 
ductum  thoracicum  facile  annotatus  *. 


a  7 't  fer 

Quoniam  Icterus,  ex  tot,  tamque  variis  causis 
proficiscitur,  sequitur  ut  signa  ejus  plurimum  in¬ 
ter  se  quoque  varient :  haec  vero  primum  genera¬ 
liter  describam,  atque  deinde  quicquid  proprium 
sit  propriis  causis  notabo.  Accessionem  Icteri 
saepe  per  plures  dies,  antecedit  gravitas  epigastrii 
dextrique  hypochondrii,  cum  nausea,  cruditate, 
atque  languore.  Brevi  tunica  conjunctiva  oculo¬ 
rum  leniter  flavescit ;  idem  que  color  postea  ad  ra¬ 
dices  unguium,  deinde  ad  palpebras  temporaque 
se  ostendit,  atque  ita  totam  faciem  gradatim  per¬ 
currit.  Tum  ventris  pectorisque  cutis,  reliquae- 
que  omnes  partes  corporis  flavescunt.  Cutis  fere 
arida  est,  saepeque  prurit ;  quod  si  sudores  elici- 


*  Saunders,  on  Diseases  of  the  Liver,  p.  90, 

untur  lintea  flavo  colore  tingunt.  His  accedunt 
fastidium  cibi,  cum  nausea  interdumque  vomitu. 
Sitis  magna  est.  Lingua  sordibus  subfuscis  vel 
subflavis  contegitur.  Sapor  amarus  est.  Saliva 
quodammodo  flavescit,  maleque  sapit.  Plerum¬ 
que  dolor  in  epigastrio  dextroque  hypochondrio 
perstat,  interdum  obtusus,  interdum  vero  acutus. 
Urina  primum  crassa  turbidaque  est ;  brevi  au¬ 
tem  obscurum  sedimentum  dejicit :  si  linteum 
in  ea  demittitur  flavo  colore  inquinatur.  Dejec¬ 
tiones  colore  solitoque  odore  carent,  alvusque  ple¬ 
rumque  astricta  est,  etsi  id,  neutiquam  perpe¬ 
tuum  est.  Interdum  calculi  cum  dejectionibus 
redduntur.  Respiratio  laboriose  perficitur,  cum 
sensu  quasi  ponderis  atque  constrictionis  circa 
praecordia,  interdumque  cum  crebris  suspiriis. 
Pulsus  saepe  tardus  languidusque  est  per  totum 
morbum,  interdum  vero  plenus  atque  frequens. 
Secundum  Sydenham  %  Ictericis,  quicquid  as¬ 
piciunt,  flavo  colore  esse  videtur.  Hebe  ude  n 
autem  id  negat,  etsi  ex  Morgagni  f  discimus* 


*  Vide  Sybenhami  Opera,  Edit.  Lugd.  Batav. 
8vo,  p.  607. 

•f*  Lib.  iii.  Epist.  xxxvii.  Art.  28. 

Mercurialem  (quanquam  ipse  an  verum  esset 
dubitavit)  testimonia Varronis,  Lucretii,  Sex¬ 
ti  Empirici,  atque  Galeni  citasse.  Hoff- 
man  inquit  se  duo  exempla  hujus  rei  vidisse  ; 
atque  noster  Gregor y,  Ictericum  in  valetudi¬ 
nario  curavit,  qui  dixit  omnia  sibi  flava  videri. 
Hoc  igitur  interdum  accidere  verisimile  est,  etsi 
admodum  raro ;  maximeque  cum  “  neque  Cel¬ 
sus,  neque  Gelius  Aurelianus,  nec  ALtius, 
nec  Avicenna,  hujus  signi  mentionem  fece¬ 
rint 

Hic  morbus  non  raro  subito  incipit,  ab  acuto 
dolore  circa  regionem  ductuum  fellis,  idemque 
lancinans  est,  et  post  cibum  adaugetur  extendi- 
turque  ad  dextrum  hypochondrium.  iEger  tor¬ 
quet  se  dolore,  atque  huc  et  illuc  se  jactat ;  ple¬ 
rumque  vero  corpore  inclinato  maxime  levatur. 
Accidit  vomitus  atque  singultus,  interdumque 
horrores.  Pulsus  saepe  tardior  solito  est.  Spiri¬ 
tus  vero  acceleratus  et  laboriosus.  Haec  omnia 
non  raro  subito  desinunt,  sic  tamen  ut  incertis 
temporibus  redeant ;  interdum  vero,  post  primam 
decessionem,  aeger  nullum  reditum  morbi  exper- 


*  Vide  Hoffmani  Opera,  tom.  iii.  cap.  xii,  sect.  4. 

tus  est.  Quodsi  dolor  caeteraque  signa  perstant» 
febrisque  urgere  incipit,  licet  scire  calculum  in 
ductubus  inhaerere,  inflammationemque  jam  inci¬ 
pere  movere,  ex  qua,  ut  diximus,  immedicabilis 
Icterus  interdum  factus  est.  Eandem  causam 
morbi  suspicamur  ex  dolore  lancinante,  sine  exci¬ 
tato  pulsu  ;  idque  maxime  si  aeger  vitam  desidio¬ 
sam  degerit,  vel  calculi  biliosi  cum  dejectionibus 
descenderint. 

Quoties  Icterus  ex  spasmo  oritur,  dolor  saepe 
acutus  est,  sed  fixus,  nec  lancinans,  cseteraque  sig¬ 
na  variant,  pro  natura  morborum  quos  saepe  comi¬ 
tantur. 

Quod  si  dolor  obtusus  perpetuusque  est  in  dex¬ 
tro  hypochondrio,  idque  intumet,  dolorque  ad 
dextram  scapulam  extenditur,  cum  febre  hectica 
signisque  Icteri,  licet  suspicari  morbum  ex  tumi¬ 
do  jocinore  proficisci.  Hsec  fere  pessima  forma 
morbi  est ;  dolor  fixus  et  gravis  est,  oculi  cutis¬ 
que  magis  magisque  flavescunt,  et  denique  paene 
nigrescunt.  Pruritus  intolerabis  est ;  sapor  ama¬ 
rissimus  ;  totumque  internum  os  sordibus  obscu¬ 
ris  obducitur.  Sitis  vehemens  est ;  animus  de¬ 
missus  ;  corpus  male  olet,  atque  emacrescit ;  vi- 
res  franguntur  ;  urina  crassa,  admodum  que  ob- 

scura ;  alvus  vix  moveri  potest.  Pulsus  imbecil¬ 
lus  est  et  intermittens.  Respiratio  difficilis  est 
atque  laboriosa.  Crura  intument,  generalisque 
anasarca,  cum  singultu,  ostendit  jam  hominem  in 
praecipiti  esse. 

5  ^E  PROGNOSI. 

.  Jil  ££9  Ij  £!'  SUBS'  & 

IUec  in  Ictero,  tanquam  in  aliis  morbis,  colli¬ 
genda  est,  non  modo  ex  signis  ipsis,  sed  etiam  ex 
causis  excitantibus.  Quae  ubi  alius  morbus  est, 
isque  (ut  in  Ictero  saepe  accidit)  subsequente 
morbo  etiam  periculosior,  sequitur  ut  nihil  nisi 
malum  praesagiri  possit.  Hic  vero  de  Ictero, 
prout  ex  certis  causis  solum  proficiscitur,  loquen¬ 
dum  est. 

Ubi  igitur  Icterus  ex  calculis  oritur,  aegerque 
juvenis  est,  neque  nimis  irritabilis,  licet  felicem 
exitum  augurari.  Sin  autem  signa  febris  acces¬ 
serint,  Ictero  post  decessionem  doloris  perstante, 
locus  est  suspicandi  laesionem  ductuum  esse,  un¬ 
de  Icterus  etiam  perpetuus  fiat ;  non  quod  non 
ex  inflammatione  atque  suppuratione,  calculus 

interdum  in  ventriculum  aut  in  intestinum  di¬ 
lapsus  est,  atque  ita  natura  ipsa  morbum  sanave¬ 
rit.  Quinetiam  raro  accidit,  ut  Icterus  ex  calcu¬ 
lis  pestifer  sit,  etsi  in  senibus,  corporibusque  irri¬ 
tabilibus  non  caret  periculo.  Ex  hac  causa  quo¬ 
que  Icterus,  redire  solet,  modo  certis  temporibus, 
modo  incertis  ;  idque  expectare  licet,  si  calculi 
inaequales  fuerint,  homoque  parum  sibi  tempera¬ 
verit.  Quod  si  uncium  calculum,  ejusque  for-' 

»  c  rrnnrrfT>r  r|  a  iVCTnJ^'  i  igTfRff  -«T 

mam  aequalem  et  ovatam  esse  reperimus,  licet  spe¬ 
rare  hominem  tutum  fore  a  reditu  morbi. 

Si  ex  nimis  viscida  conditione  bilis  morbus  ori¬ 
tur,  lenis  est,  facileque  depellitur.  In  gravidi¬ 
tate  quoque  si  Icterus  se  ostendit,  possumus  prae- 


Si  Icterus  ex  spasmo  est,  morbus  plus  minusve 
periculum  habet  pro  natura  morbi  quem  comita¬ 
tur,  plerumque  vero  feliciter  terminatur. 

At  si  vitium  jecinoris  aliusve  visceris  Icterum 
moverit,  homo  in  malis  est,  idque  colligendum 
erit  ex  malis  signis  quae  hanc  conditionem  osten¬ 
dere  jam  dixi.  Quod  si  tamen  instat  felix  even¬ 
tus,  hic  ostenditur  diarrhoea  biliosa,  et  pruritu 
cutis,  unum  aut  alterum  diem  antequam  tolli- 

tur  *.  Nausea  vomitusque  discedunt,  cupiditas¬ 
que  cibi  redit ;  animus  hilarior  fit ;  solitique  la¬ 
bores  aut  delectationes  desiderantur  ;  oculi  cutis- 

v>- 

que  gradatim  ad  solitum  colorem  redeunt ;  deni¬ 
que  urina,  dejectionesque,  solitas  proprietates  re¬ 
dipiscuntur. 

/ 

Hic  vero  memorandum  est,  plura  exempla  Ic¬ 
teri  in  apoplexia  finita  fuisse,  idque  ubi  nihil  sus¬ 
pectum  fuit.  Powel  duo  exempla  puellarum 
ita  affectarum  narrat  f,  MoiiGAGNUMque  et 
Baglivium  citat,  qui  plura  ejusmodi  exempla 
habent.  Hebekden  quoque  unum  Ictericum 
apoplexia  raptum  fuisse  suspicatur  £ :  hoc  ex¬ 
plicatur  ex  sympathia  inter  jecur  atque  caput, 
quam  sympathiam  revera  subesse  plurima  osten¬ 
dunt  :  huic  explicationi  adjici  potest,  quod  san¬ 
guis  fortasse  minore  copia  ad  jecur  latus,  in  bi¬ 
lemque  conversus,  majore  copia  per  reliquum  cor¬ 
pus  circumagitur,  atque  ita  Ictericos  apoplexiae 
obnoxios  reddere  potest. 


Pemberton,  on  Diseases  of  the  Abdominal  Vis- 

•f  Gulstonian  Lecture,  1799.  p.  83. 

London  Medical  Transactions,  vol.  ii.  p.  143. 

Ex  iis  quae  jam  de  signis  Icteri  dicta  sunt,  li¬ 
cet  putare  hunc  morbum  cum  aliis  confundi  non 
facile  posse  ;  quoniam  vero  quidem  huic  quodam¬ 
modo  similes  sunt,  bene  erit  pauca  de  discrimine 
dicere.  Ex  his  autem  praecipui  sunt  Febris  Fla¬ 
va  atque  Chlorosis. 

A  priore  igitur  Icterus  facile  discernitur,  eo 
quod  nulli  regioni  proprius  est ;  quod  neque  epi¬ 
demicus  est,  neque  ex  contagio  oriri  unquam  pu¬ 
tatus  est  ;  quodque  a  febre  nunquam  incipit. 
Haec  vero  in  febre  flava  ab  initio  protinus  urget ; 
oculique  sanguine  primum  suffusi  sunt,  neque 
flavescunt,  donec  totum  corpus  flavo  colore  tingi¬ 
tur.  Haec  omnia  autem  in  Ictero  aliter  se  ha¬ 
bent.  Rursus,  quod  evomitur  in  febre  flava  gru- 
mosum  est,  obscurique  coloris,  et  saepe  bile  com¬ 
mistum  ;  dejectionesque  quoque  obscuri  coloris, 
saepeque  bile  commiscentur,  et  male  olent.  Haec 
omnia  vero  signa  plerumque  in  Ictero  desideran¬ 
tur  ;  cui,  si  adjicimus  plurima  haec  signa  quae  Ic- 

terum  proprie  denotant,  nullus  locus  erroris,  ut 
credo,  omnino  erit. 

Superest  ut  Chlorosin  ab  Ictero  discernam,  id 
quod  facillime  fit ;  siquidem  prior  puellas  solum 
afficit,  neque  unquam  talem  flavedinem  ostendit, 
qualis  in  Ictero  est ;  oculi  quoque  nunquam  fla¬ 
vescunt,  sed  potius  praeter  naturam  albescunt, 

*gr gr  <,  f5  -1'  J'% 

margaritiamque  repraesentant.  Ad  haec  pulsus 
exiguus  celerque  est.  Respiratio  levissimo  quo¬ 
que  motu  excitatur.  Urina  pallida  atque  pellu¬ 
cida,  dejectionesque  fere  nigrescunt.  Haec  om¬ 
nia  longe  aliter  in  Ictero  se  habent ;  neque  opus 
esse  videtur  plura  de  discrimine  dicere,  ubi  nul¬ 
lus  omnino  locus  confusionis  esse  potest. 

,  ?  <  i :  \  £  ••  ?  * 

Fi  - Hi  0^1;  *  fCA  -3S&H 


DE  ICTERI  CURATIONE. 


De  Icteri  curatione  celeberrimus  Mead  com¬ 
mode  dixit :  “  Multiplex  adeo  malum  multipli¬ 
cem  curationem  desiderat — id  quod  ex  tot,  tam- 
que  diversis  causis,  colligi  facile  potest.  Omnia 
igitur  remedia  curiose  proponere  difficile  esset, 
planeque  supervacuum  ;  haec  ergo  solum  perse¬ 
quar,  quae  pertinent  ad  Icterum,  prout  ex  commu- 

ilibus  causis  oriatur.  Igitur  ubi  Icterus  ex  cali¬ 
culis  biliosis  proficiscitur,  primum  est  dolorem 
tollere.  Quod  si  ductus  spasmo  affici  possint, 
contractio  eorum  in  calculum  ejusdem  cursum 
prohibeat  necesse  est,  pariterque  dolorem  adau¬ 
geat.  Sub  hac  conditione  igitur  confugiendum 
est  protinus  ad  remedia  antispasmodica  ;  quorum 
utilitatem  quotidianus  pene  usus  ostendit.  Ex 
his  praecipuae  sunt  opium,  aether,  moschus,  cam- 
phora,  aliaque  hujusmodi ;  plerumque  vero  opium 
optimum  est,  ut  quod,  non  modo  spasmos  tollat, 
sed  propria  quadam  facultate,  dolorem  discutiat. 
Hujus  copia  magna  esse  debet,  plerumque  ad 
quadraginta  guttas  tincturae ;  postque  horam 
unam  aut  alteram,  viginti  plures  guttae  dari  pos¬ 
sint,  prout  res  postulaverit,  neque  intermitti  om¬ 
nino  opium  debet,  nisi  si  dolor  plane  desierit. 
Frequens  autem  vomitus,  qui  hanc  conditionem 
comitatur,  interdum  necessarium  reddit,  ut,  cum 
hoc  remedio  simul  aliquid  detur,  quod  possit  effi¬ 
cere  ut  retineatur ;  vel  fortasse  opium  solidum, 
cum  aliquo  extracto  amaro,  ut  gentianas,  ut  an- 
themidis,  est,  dari  potest.  Quod  si  nullo  modo 
ventriculus  retinere  id  potest,  tincturae  ejus  per 
alvum  adhiberi  debet,  forma  enematis  emollientis, 

quod  semper  commode  inditur.  Haec  ubi  fiunt, 
fomenta  ex  aqua  calida,  vel  ex  decocto  papave¬ 
ris,  ventri  admoveri  debent ;  vel  si  commodum 
est,  homo  debet  in  balneum  descendere,  ad  gra¬ 
dum  centesimum,  vel  centesimum  et  decimum, 
ibique  diu  manere,  ut  anima  deficiat.  At  si  do¬ 
lor  perstet,  pulsusque  .plenus  et  validus  sit,  mitti 
sanguis  ex  brachio  debet,  majoreve  minoreve  co¬ 
pia  prout  res  postulaverit,  semper  autem  subito, 

non  modo  ad  inflammationem  arcendam,  sed 

», .} 

etiam  ad  spasmum  solvendum.  Cum  hoc  simul 
medicamentum  aliquid  purgans,  ut  magnesiae 
sulphas  ex  infuso  sennse,  commode  adhibetur. 
Quinetiam  si  dolor  levior  est,  atque  ita  si  diu 
perstat  sine  inflammatione,  et  denique  si  plane 
desiit,  laxantia  subinde  dari  debent ;  tum  pro¬ 
hibere  ne  inflammatio  accedat,  tum  suppeditare 
intestinis  solitum  stimulum  quem  ex  bile  ha¬ 
bent.  Diarrhoea  autem,  quae  tam  saepe  sublatos 
calculos  subsequitur,  plerumque  cito  finitur,  ea- 
que  intestinorum  conditio  non  temere  sisti  de¬ 
bet;  ut  quae  omnia  reliqua  signa  facillime  sol¬ 
vunt  ;  ad  hoc  igitur  sales  neutrales,  oleum  ricini, 
rheum,  aut  jalapa,  recte  dentur.  Ex  hoc  vitio 
autem  ventriculus  interdum  tam  imbecillus  re- 

linquitur,  ut  corroborantia  postulant ;  ex  quibus 
optima  sunt  gentiana,  cascarillave  aut  colomba, 
cujus  infusi  uncia  vel  uncia  cum  semisse,  ter  quo¬ 
tidie  recte  datur.  Saepius  vero  accidit,  ut  talia 
remedia  non  postulentur :  siquidem,  sublato  cal¬ 
culo,  cupiditas  cibi  per  se  fere  redit,  homoque 
cito  restituitur.  Ad  haec, ,  idonea  est  modica  ex¬ 
ercitatio,  quae  ubi  Icterus  ex  calculis  proficiscitur, 
potissimum  prohibet  ne  morbus  redeat ;  inter- 
dumque,  ut  videtur,  ipsorum  calculorum  solutio¬ 
nem  facit.  Cum  vero  calculi  biliosi  extra  corpus 
non  difficulter  solvantur,  quidem  putarunt  se  pos¬ 
se  eosdem  in  corpore  quoque  solvere ;  atque  ita 
plurima  remedia  ad  hoc  praecepta  fuerunt,  quo¬ 
rum  utilitas  non  facile  explicatur,  nisi  fortasse  si 
calculus  proxime  duodenum  affixus  fuerit.  Hoc 
consilio  olea  volatilia,  soluta  in  alcohole  data 
sunt,  atque,  ut  dicitur,  summo  commodo ;  mistu- 
raque  aetheris  et  olei  terebinthinae  plurimum,  prae- 
cipueque  in  Gallia,  laudata  est.  Constat  ex  tri¬ 
bus  drachmis  prioris  ad  duas  posterioris  ;  ejusque 
quarta  quintave  pars  quotidie  mane  in  coffea  bi¬ 
bitur,  ita  ut  simul  diluentia  copiose  dentur*. 

*  Dictionnaire  des  Sciences  Medicales,  tom.  xxii. 
p.  459. 

Ad  idem  alkali,  aqua  calcis,  sapo,  caeteraque  si» 
milia,  praetereaque  interdum  acida  data  sunt ;  in 
hac  autem  regione  non  multum  laudantur.  Quo¬ 
niam  vero  calculi  biliosi  frequentes  sunt  in  bovibus 
per  hyemem,  et  ubi  cubilibus  includuntur,  raro 
autem  ubi  gramine  libere  pascuntur,  putatum 
est  quandam  propriam  virtutem  cibo  inesse  ;  at¬ 
que  adeo  decoctum  recentis  graminis,  succumque 
taraxici,  in  Ictero  esse  profutura.  Hoc  ubi  puta¬ 
runt  homines,  exercitationi  parum  tribuerunt ; 
taliaque  remedia,  si  revera  profuerunt,  magis  ef- 

'  '■  ^  •  •  -V»'*  J  a-Sisi».;  J 

fectibus  eorum  in  animum,  quam  in  corpus,  tri¬ 
buendum  esse  videtur. 

Inter  solita  autem  remedia  Icteri,  vomitoria 
purgantiaque  sunt :  ideoque  dantur  ut  calculum 
ex  sede,  vi  et  armis  quasi  propellant.  Hoc  vero 
efficere  interdum  periculo  non  caret ;  dubiumque 
esse  videtur  an  calculus,  hoc  modo,  unquam  certe 
depellatur.  Quod  ad  vomitoria  vero  pertinet, 
ventriculus  saepe  ita  irritatur,  ut  necesse  sit  vo¬ 
mitum  potius  cohibere  quam  excitare.  Heber- 
den  autem,  qui  haec  omnia  bene  animadverterat, 
vomitoria  laudat,  tam  caute  tamen  ut  verbis  ejus 
hic  utar :  “  By  wliat  I  have  observed  of  icteric 
cases,  it  has  appeared  to  me,  that  a  vomit,  excit- 

ed  while  the  pain  was  intense,  has  rather  quiet- 
ed,  than  aggravated  it,  and  has  never  brought  it 
on.  But  if  we  be  secure  of  its  doing  no  harm, 
there  is  so  good  a  chance  of  its  being  beneficial, 
that,  whether  the  patient  have  a  vomiting  or  not, 
it  is  a  judicious  practice  to  order  an  emetic,  ei- 
ther  at  first,  or  as  soon  as  the  intenseness  of  the 
pain  has  been  alleviated,  and  occasionally  to  re- 
peat  it  Adjicit  autem,  si  conatus  ad  vomen¬ 
dum  vehementes  sunt,  hos  per  opium  recte  cohi¬ 
beri.  Praeterea  hydrargyrum,  usque  ad  ptyalis¬ 
mum  adhibitum,  adversus  calculos  biliarios  inter¬ 
dum  laudatum  est ;  raro  autem  hoc  consilio  da¬ 
tur,  etsi  plurima  exempla  utilitatis  ejus  ah  uno 
auctore  tradita  sunt  f .  Ubi  Icterus  putatus  est 
oriri  ex  spissa  conditione  bilis,  exercitatio,  subin- 
deque  purgantia,  et  potus  ex  supertartrate  potas- 
sae,  cito  eum  tollunt :  talis  autem  conditio  matu¬ 
ram  curam  postulat,  ne  calculos  moveat. 

Quoties  Icterus  morbos  spasmodicos  subsequi¬ 
tur,  plerumque  desinit  ubi  hi  sublati  fuerint  : 
quod  si  vero  Icterus  superest,  eandem  paene  cura- 


*  Med.  Trans.  Lood,  vol.  ii.  p.  ICO. 
f  Edinburgh  Med.  Comment.  vol.  i.  p.  379 

tionem  postulat  de  qua  modo  diximus.  At  si 
Icterus  venenis  concitatus  fuerit,  praecipuum  est 
horum  antidota  adhibere.  Ubi  idem  morbus  ex 
rebus  acribus  in  ventriculo  intestinisve  proficisci¬ 
tur,  summa  curationis  in  vomitoriis  purgantibus- 
que  est.  Eadem  quoque  curatio  idonea  est  ubi, 
in  infantia,  Icterus  ex  retento  meconio  movetur. 
Ubi  autem  Icterus  ex  vitiatis  quodammodo  duc-' 
tibus  proficiscitur,  licet  interdum  aliquid  ex  na¬ 
tura  sperare,  parum  vero  ex  arte ;  hic  enim  nihil 
aliud  efficere  possumus,  nisi  ut,  ubi  inflammatio 
urget,  hanc  tollamus ;  victuque  valido,  ubi  vires 
admodum  franguntur,  has  sustineamus.  Inter¬ 
dum  electricitas  in  Ictero  plurimum  adjuvare  vi¬ 
sa  est,  postea  quam  caetera  remedia  fefellerunt ; 
haec  vero  adeo  admota  est,  quia  putatum  est  Icte¬ 
rum  moveri  posse  conditione  paralytica  ductuum. 
Hujus  generis  unum  exemplum  narrat  Uaiiwix, 
sub  quo  decem  modici  ictus  per  jecur  itinere  duc¬ 
tuum,  transmissi  sunt ;  idque  remedium  vespere 
ejusdem  diei  secuta  est  salubris  diarrhoea,  idem- 
que  postea  quam  per  aliquot  dies  adhibitum  est, 
morbus,  qui  pertinacissimus  fuerat,  sublatus  est  *. 


*  Zoonomia,  vol.  i,  p.  308. 

Idem  commodum  ex  eodem  remedio  semel  admo¬ 
to,  narratur  a  Hall,  in  epistola  ad  Illisu,  cujus 
rei  prior  ipse  exemplum  fuit  *. 

Si  quando  vero  sub  graviditate  Icterus  se  os¬ 
tendit,  interdum  tam  levis  est  ut  protinus  laxan¬ 
tibus  cedat ;  atque  adeo,  secundum  Hamilton, 
Artis  Obstetricae  in  nostra  Academia  Professo¬ 
rem,  reditus  ejus  plerumque  postea  arcetur,  si  ae¬ 
gra  quotidie  mane,  vitellum  ovi  devorarit.  Non 
quod  non  interdum,  sub  hac  ipsa  conditione,  Ic¬ 
terus  ex  calculis  proficiscitur ;  quod  ubi  ita  est, 
remedia  jam  dicta  desiderantur.  Quoties  vero 
graviditas  sola  in  causa  est,  signa,  ut  dixi,  raro 
gravia  sunt,  postque  partum  cito  finiuntur.  In¬ 
terdum  vero  Icterus  excitatur  ex  congesto  san¬ 
guine  in  vasis  jocinoris  ipsius  (ut  dicitur),  vel  vi¬ 
cinarum  partium,  ubi  tenuis  admodum  spes  est 
sanitatem  recuperandi.  Mature  autem  in  mor¬ 
bo  fortasse  optimum  est  frictionibus  uti,  supra 
partem  corruptam,  unguento  ex  hydrargyro ;  si- 
mulque  idem  remedium  intus  dare,  sub  forma  vel 
pilula?,  vel  submuriatis  hydrargyri,  conjuncti  cum 
extracto  conii  opiive.  Haec  autem  ita  dari  de- 


*  Edinburgh  Medical  Commentavies,  vol.  ix.  p.  161. 

bent,  si  aegri  vires  patiuntur,  ut  ptyalismum  mo¬ 
veant.  Ad  idem,  balneum  calidum  idoneum  re¬ 
medium  est,  aquasque  Bathonicae  et  Cheltenha- 
micae  commode  bibuntur.  His  accedit  remedium 
quod  nuper  in  morbis  jecinoris  admodum  lauda¬ 
tum  est,  balneum  nitromuriaticum  dico,  quod  in¬ 
terdum  fortasse  prodesse  potest.  Ad  haec  aci¬ 
dum  nitricum,  tum  cum  hydrargyrum  dari  non 
potest,  satis  saepe  adhibetur,  idque  ut  videtur 
summo  cum  commodo. 

Quod  pertinet  vero  ad  victus  rationem,  haec, 
sub  omnibus  generibus  Icteri,  summam  curam 
studiumque  sibi  vindicat  :  cibi  faciles  esse  de- 
bent<  et  stomacho  non  alieni,  meliusque  ex  frugi¬ 
bus  quam  ex  carnibus,  potissimum  constat.  Om- 

•  * 

nes  potus  meraciores  plane  inimici  sunt,  homoque 
bibere  nihil  debet,  praeter  aquam  leniter  acidula- 
tam  vel  alia  similia.  Quod  si  febris  hectica  acci¬ 
dat,  summa  curationis  est  signa,  prout  oriuntur, 
lenire,  idque  quomodo  fiat,  ex  ratione  ipsorum 
signorum  pendebit,  neque  propriam  animadver¬ 
sionem  desiderat.  Hanc  igitur,  per  totam  meam 
dissertationem,  semper,  neque  inconsulto,  praeter¬ 
misi  ;  neque  plus  dixi  quam  quod  necesse  fuit  ad 
Icteri,  prout  ex  discretis  causis  oriatur,  curatio- 

nem  illustrandam.  Hoc  pro  virili  parte,  jam  per¬ 
feci  ;  speroque  fore  ut,  si  plures  errores  in  hoc 
nostro  opusculo  ubique  deprehenduntur,  hi,  ali¬ 
qua  certe  ex  parte,  tribuantur  argumento  nimis 
amplo  nimisque  diffuso,  quam  ut  hujusmodi  dis¬ 
sertatione  comprehendi  facile  potuerit. 

